Dumás sikerek az akrobatikus rock'n'rollban
Nyugat.hu 2015. december 01. 18:35 módosítva: 2015. december 01. 22:06
Idén tizenkét megmérettetésből tizedszer sikerült bajnoki címet szerezni.
Az elmúlt hétvégén Pécsen, a Lauber Dezső Városi Sportcsarnok adott otthont az Utánpótlás páros és Felnőtt Formációs Magyar Bajnokságának. A versenyen 28 egyesületnek legjobb csapatai mérték össze tudásukat. A vasi színeket a celldömölki Rocky-Dilly Akrobatikus Rock and Roll Sporttánc Club, és a szombathelyi Galaxy Rock and Roll Club versenyzői képviselték. Legkiemelkedőbb eredményt felnőtt kisformációs kategóriában érték el.
Magyar bajnoki címet szerzett: a DUMÁS-TEAM Csapata, akik az idei esztendőben Országos versenyen elért eredményeik alapján, a Magyar Ranglista Kupa győztesei is lettek.
A csapat az idei versenyszezonban nyújtott mérlege: öt területi versenyt nyertek, és ezzel a nyugat-magyarországi Ranglista első helyén végeztek, valamit négy országos versenyből, hármat a dobogó legfelsőbb fokán zártak. Nemzetközi szinten is bizonyítottak a lányok, hiszen három versenyből, két alkalommal sikerült aranyéremmel hazatérni.
Összesítve tehát 2015-évben, 12 megmérettetésből 10 alkalommal sikerült bajnoki címet elhódítani.
Ez rendkívül kiemelkedő éves teljesítmény, mely mögött nagyon sok munka állt.
Dumás Team
A Csapat tagjai: Stark Fatima, Hegedűs Fanni, Fábián Csilla, Fülöp Vivien, Poór Melánia, Haramia Nikolett. Egy héttel korábban rendezték meg, az Utánpótlás Formációk és Felnőtt Párosok Magyar Bajnokságát, Gyöngyösön a Városi Sportcsarnokban. A Vasiak ott is remek eredményeket értek el.
Felnőtt C Kategóriában ezüstérmes lett: Lakics Zoltán - Poór Melánia kettős. Az eredményei alapján Ők is elhódították az Éves Ranglista Kupát.
Felnőtt B kategóriában: 8. helyen végzett Visnyovszky Gergő - Hegedűs Fanni páros.
Children Kisformációs kategóriában, 8.helyen végzett a Prüntyőkék Csapata.
Serdülő Kisformációs kategóriában 5. lett a Celli Manók Csapata. Az idei versenyszezon a Magyar Bajnoki küzdelmekkel lezárult.
akrobatikus táncos